Le Mespris de la vie et consolation contre la mort/« Quant tu coules et fons en plaisir et richesse »
# Le Mespris de la vie et consolation contre la mort/« Quant tu coules et fons en plaisir et richesse »

Quant tu coules, et fons en plaisir, et richesse D'ou pourrois je scavoir de quelle fermeté Tu soustiendrois la peine, ou bien la pauvreté Qui la maigre famille eternellemebt presse ?

Quand du peuple insconstant, la faveur tromperesse Te sourit, t'applaudit, te suit de tout costé : D'où pourrais je scavoir de quelle majesté Tu voudrois rebouscher sa haine, & sa rudesse ?

Nostre calamité est une occasion D'exercer la vertu, & la division Et de l'ame & du cors demonstre quel nous sommes.

Le meschant ne scauroit mourir honnestement, Ny le juste finir ses jours honteusement, Communement la mort est le juge des hommes.

